EkBass/fiwiki-20250220-pages-articles huggingface dataset:
Evon opetusmetsä

Evon opetusmetsä on Evon alueella sijaitseva 2 025 hehtaarin opetusmetsä, jota käyttää pääasiassa Hämeen ammattikorkeakoulun metsätalouden koulutusohjelma ja Hämeen ammatti-instituutti, mutta jolla on tutkimus- ja koetoimintaa myös Helsingin yliopistolla, Metsäntutkimuslaitoksella, Riista- ja kalatalouden tutkimuslaitoksella sekä Suomen ympäristökeskuksella. Opetusmetsän käytön perusteena on Metsähallituksen vahvistama käyttösuunnitelma. Alueella on toteutettu mm. Evo-Life-projekti, joka kohdistui kahteen alueeseen, tehtiin useita luonnonsuojelutoimia. Kesällä 2002 kulotettiin viisi pientä aluetta yhteensä kahden hehtaarin kuusivaltaiselta alueelta, jossa kuusten ikä oli 80 vuotta - 90 vuotta. Seuraavana vuonna kulotettiin kaksi noin 60-vuotiasta mäntyvaltaista aluetta yhteensä yhdeksän hehtaarin alueelta. Paloista muodostui noin 1 000 kuutiometriä hiiltynyttä puuta. Paloalueista yksi sijaitsee Hankajärven ja Vuoripeikonjärven suoraviivalla välillä ja kaksi muuta tämän paloalueen pohjois- ja eteläpuolilla. Alueelle pääsee Hattukiventietä pitkin. Neljäs paloalue sijaitsee Isosta Nahkijärvestä itäkaakon suuntaan. ==Alueita== ===Luontotyypit=== ====Luontaisesti syntyneet, merkittäviltä osin jaloista lehtipuista koostuvat metsiköt==== *Hautjärven lehto, metsälehmuslehto, 2,2 hehtaaria *Vuorenpeikon lehto, metsälehmuslehto, 2,4 hehtaaria *Majajärven lehto, metsälehmuslehto, 1,0 hehtaaria *Ylisen Rautjärven lehto, metsälehmuslehto, 0,3 hehtaaria ==Aiheesta muualla== * luokka:Evon alue Luokka:Lammi
Depsipeptidi

Depsipeptidit ovat peptidiyhdisteitä, joiden rakenteessa vuorottelevat aminohappo- ja karboksyylihapporyhmät. Syklisissä depsipeptideissä happoryhmät muodostavat renkaan.IUPAC. Compendium of Chemical Terminology, 2nd ed. (the "Gold Book") Esimerkiksi valinomysiini ja kereulidi kuuluvat depsipeptideihin. ==Lähteet== Luokka:Peptidit
Suomen Kielen Seura

Suomen Kielen Seura on tieteellinen seura, joka on perustettu vaalimaan Mikael Agricolan perintöä. Se perustettiin Mikael Agricolan kuolinpäivänä ja Elias Lönnrotin syntymäpäivänä 9. huhtikuuta 1929. Alun perin toiminta oli opiskelijapainotteista, ja vireän alkuvaiheen jälkeen seuran toiminta hiljeni pariksikymmeneksi vuodeksi. Vuonna 1954 Osmo Ikola valittiin seuran esimieheksi ja alkoi seuran elpyminen. Hänen lähes kaksi vuosikymmentä kestäneen toimikautensa aikana seura kehittyi harrastuspiiristä vireäksi tieteelliseksi seuraksi. ==Lähteet== Luokka:Suomalaiset kulttuurijärjestöt
Alinen Niemisjärvi

Alinen Niemisjärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu. == Maantietoa == Järven pinta-ala on 15 hehtaaria. Se on 750 metriä pitkä ja 400 metriä leveä. Järvi sijaitsee erämaassa ja sen rannat ovat metsämaata. Siinä ei ole kartan mukaan saaria. Järven rantaviivan pituus on 2,3 kilometriä. Järvelle tulee tie, joka päättyy Alisen- ja Ylisen Niemisjärven väliselle niemelle. Niemellä on Keskilaavu, opastuspiste, kalastusopatustaulu sekä pysäköintialue. Niemen juuresta kaakkoon on Ahdin kämppä, Niemistula ja Niemisjärven luontopolun alku. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78) (35.78), jonka Ekojärven valuma- alueeseen (35.787) (35.787) järvi kuuluu. Järven vedenpinnan korkeus on 141,4 metriä mpy. Siihen on johdettu läntiseltä suolta kuivatusoja ja Keskisestä Niemisjärvestä tulee yhdysoja niemen kärjen ohi. Järven laskuoja Niemisoja yhtyy etelämpänä Evojokeen, joka laskee Ekojärveen. == Lähteet == Luokka:Ekojärven valuma-alue Luokka:Lammin järvet Luokka:Kalastusalueet Luokka:Evon retkeilyalue
Keskinen Niemisjärvi

Keskinen Niemisjärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu. == Maantietoa == Järven pinta-ala on 1,7 hehtaaria. Se on 200 metriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 550 metriä. Alisen Niemisjärven rannassa oleva tupa näkyy Keskiseen Niemisjärveen. Järven pohjois- ja länsirannassa kulkee pitkospuut. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kuivatusojat pieneltä suolta ja siihen laskee Yliseltä Niemisjärveltä vedet salmea pitkin ja ne poistuvat järvestä Aliseen Niemisjärveen kaivantoa myöten. == Lähteet == Luokka:Ekojärven valuma-alue Luokka:Lammin järvet Luokka:Kalastusalueet Luokka:Evon retkeilyalue
Ylinen Niemisjärvi

Ylinen Niemisjärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. == Maantietoa == Järven pinta-ala on 11 hehtaaria. Se on 700 metriä pitkä ja 350 metriä leveä. Järvi on erämaajärvi, jonka rannat ovat kokonaan metsämaata. Osa rannoista ovat soistuneita. Järvellä ei ole kartan mukaan saaria. Järven rantaviivan pituus on 1,9 kilometriä ja sen rannalla sijaitsee pari laavua. Viereisen Alisen Niemisjärven rannalla sijaitsee kämppä. Viereiseltä tieltä on kulku pohjoispään lähellä sijaitsevaan Vähäiseen Koukkujärveen. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kolme kuivatusojaa viereisiltä soilta. Näiden kautta tulevat myös Ison Koukkujärven. Järven vedet jatkavat etelään Keskisen ja Alisen Niemisjärven läpi Niemisojaan, joka yhtyy kauempana Evojokeen. Ylinen Niemisjärvi.JPG|Ylinen Niemisjärvi Hämeenlinnan Evolla etelästä nähtynä. Evo keskilaavu.JPG|Metsää ja laavu Ylisen Niemisjärven etelärannassa. == Lähteet == Luokka:Ekojärven valuma-alue Luokka:Lammin järvet Luokka:Kalastusalueet Luokka:Evon retkeilyalue
Kotisten aarnialue

Kotisten aarnialue on hakkaamatta jätetty 232 hehtaaria laaja Evon alueen Natura 2000 -suojelualueen osa-alue. Kotisten ydinalue on ollut rauhoitettuna toista sataa vuotta, minkä vuoksi siellä on vanhoja lahoja puita sekä järeitä haapoja. Aarniometsämäisyys tarjoaa elinympäristön monille sellaisille lajeille, joita ei voi olla hyvin hoidetuissa talousmetsissä. Kotisten alue on yksi Evon alueen tutkimuksellisesti arvokkaimmista alueista tämän vuoksi. ==Havaittuja lajeja== Vuoden 1974 Lammin makrosienikurssin yhteydessä alueelta löydettiin 304 sienilajia.Lammin makrosienikurssi 1974. Web Archive 7.8.2007. Näihin kuuluu muiden muassa sitruunakääpä.Emilia Piippola, Kääpäkurssi Lammilla 2.-3.2004. Lehdykkä 2/2004, sivu 12 ==Liikkuminen== Osassa aluetta liikkuminen on rajoitettua. == Lähteet == ==Aiheesta muualla== *Helsingin yliopiston bio- ja ympäristötieteellinen tiedekunta, Lammin biologinen asema: ilmakuva Kotisten aarnialueesta. Luokka:Aarniometsät Luokka:Hämeenlinnan luonto Luokka:Lammi Luokka:Padasjoen luonto Luokka:Evon alue Luokka:Suomen metsät
REACH-asetus

REACH () tarkoittaa Euroopan unionin asetusta kemikaalirekisteröinnistä, kemikaalien arvioinnista, lupamenettelyistä sekä rajoituksista. REACH astui voimaan 1. kesäkuuta 2007. Se asettaa aiempaa enemmän vastuuta teollisuudelle, kun on kyse riskeistä, joita kemikaalit saattavat aiheuttaa terveydelle ja ympäristölle. Vaikka REACH-asetusta sovelletaan enimmäkseen teollisuuskemikaaleihin, voidaan sen lisäksi mieltää asetuksen puitteisiin arkielämän kemikaalit, kuten puhdistustuotteet ja maalit.ECHA:n verkkosivusto REACH-asetuksen teknisiä, tieteellisiä ja hallinnollisia puolia valvoo Euroopan kemikaalivirasto, ECHA. Aiemmin kansalliset toimistot valvoivat kemikaaliturvallisuutta, mutta REACH-asetuksen käänteisen todistustaakan periaatteen mukaisesti vastuu kemikaalien turvallisuuden todistamisesta siirtyy tuottajille ja maahantuojille. REACH-asetuksen mukaisesti kaikki aineet, polymeereja lukuun ottamatta, joita valmistetaan tai tuodaan maahan vähintään tuhat kilogrammaa vuodessa, on rekisteröitävä Euroopan kemikaaliviraston toimistossa Helsingissä. Euroopan markkinoilla saa myydä vain rekisteröityjä kemikaaleja, muiden ollessa laittomia.Tietoja Euroopan unionin REACH-asetuksesta - Uponor.fi ==REACH-asetuksen tavoitteet== Asetuksen tavoitteina on * parantaa terveyden- ja ympäristönsuojelua kemikaalien aiheuttamilta vaaroilta, * tehostaa EU:n kemianteollisuuden kilpailukykyä, * edistää vaihtoehtoisten menetelmien kehittämistä aineiden vaaranarvioinnissa ja * varmistaa aineiden vapaa liikkuvuus Euroopan unionin sisämarkkinoilla. ==Euroopan ulkopuolella== Useat Euroopan unionin ulkopuoliset valtiot ovat alkaneet soveltamaan joko REACH-asetuksia tai GHS-järjestelmää yhtenäistääkseen kemikaalien luokitus- ja merkintäjärjestelmiä.Reach-like regulations enacted globally ==Lähteet== Luokka:Kemikaaliturvallisuus Luokka:Toksikologia Luokka:Hallinnollinen toksikologia Luokka:Euroopan unionin asetukset
Bacillus cereus

Bacillus cereus on grampositiivinen bakteeri. Se on betahemolyyttinen sauvamainen bakteeri, joka saattaa aiheuttaa ruokamyrkytyksiä. Vaarattomia B. cereus -kantoja voidaan kuitenkin hyödyntää esimerkiksi probiootteina. Bacillus cereus -bakteerit muodostavat itiöitä, ja ne ovat yleisiä maaperän, vesistöjen, kasvien, ilman ja pölyn mikrobeja. Bakteeri on yleinen ihmisen ja eläinten suolistossa. Pieniä bakteeripitoisuuksia tavataan elintarvikkeissa, kuten viljassa, riisissä, lihassa, kasviksissa ja maidossa. B. cereus kykenee kasvamaan sekä hapellisessa että hapettomassa ympäristössä. Itiöt kestävät korkeita lämpötiloja, kuivuutta ja ravinnon puutetta. Elintarvikkeisiin joutuneet itiöt kestävät kuumennuksen ja pystyvät lisääntymään ruoassa jäähtymisen aikana.Ruokamyrkytyksiä aiheuttavia bakteereja Eviran kotisivut B. cereus tunnistettiin ruokamyrkytysten aiheuttajaksi vuonna 1955. Bakteeri aiheuttaa kahdentyyppisiä ruokamyrkytyksiä, oksentelua aiheuttavaa ja ripulia aiheuttavaa muotoa. Yleensä molemmissa muodoissa oireet loppuvat vuorokauden kuluttua niiden alkamisesta, harvoissa tapauksissa ne jatkuvat pitempään. Oksenteluna ilmenevä ruokamyrkytys aiheutuu kereulidista, joka on kuumennusta kestävä bakteeritoksiini. Tämä toksiini tunnetaan myös kosteusvaurioiden yhteydestä. Ripulia aiheuttaa taas enterotoksiineina tunnetut proteiinimyrkyt, joita tunnetaan B. cereuksella kolme kappaletta.Textbook of bacteriology, verkkosivu Bacillus cereus on eräs tärkeimmistä vakavia silmätulehduksia aiheuttavista bakteereista ja se aiheuttaa yleisesti myös haavainfektioita. Bacillus cereus tuottaa tehokasta beetalaktamaasia ja on sen vuoksi vastustuskykyinen kaikille penisilliineille ja kefalosporiineille. Useimmat Bacillus cereus -kannat ovat herkkiä muun muassa kloramfenikolille, aminoglykosideille, erytromysiinille, klindamysiinille ja tetrasykliinille. Imipeneemi ja vankomysiini ovat myös tehokkaita. Joidenkin tuotantoeläinten, kuten kanojen ja sikojen rehussa käytetään vaarattomia B. cereus -kantoja (probiootit). Probiootin teho perustuu siihen, että B. cereus kilpailee suolistossa muiden mikrobien, kuten salmonellan ja kampylobakteerien kanssa. Tällä tavoin B. cereus voi vähentää näiden mikrobien määrää, mikä parantaa eläinten kasvua ja niistä saatavien elintarvikkeiden turvallisuutta. == Lähteet == == Aiheesta muualla == *Laji.fi: Bacillus cereus *National Center for Biotechnology Information (NCBI): Bacillus cereus *Bacillus cereus – Ruokavirasto *Bacillus cereus ruokamyrkytysten aiheuttajana. Kansanterveys- lehti 3/2008. Terveyden ja hyvinvoinnin laitos. *Inspectorsec: Bakteerit *Anja S. Tiilikainen, Martti Vaara, Antti Vaheri (toim.): Lääketieteellinen mikrobiologia, 8. uudistettu painos 1997, Kustannus Oy Duodecim, ISBN 951-656-007-5 Luokka:Grampositiiviset bakteerit Luokka:Toksiset sisätilabakteerit Luokka:Ruokamyrkytysbakteerit
Bacillus amyloliquefaciens

Bacillus amyloliquefaciens on grampositiivinen, sauvamainen bakteeri. Sitä on eristetty muun muassa kosteusvaurioituneista rakennuksista. Sen on osoitettu tuottavan toksiinia, joka oli erittäin myrkyllinen sian siittiötestissä.Mikkola & al. Myrkyllisiä B. amyloliquefaciens-kantoja kosteusvauriorakennuksessa Sittemmin tämä toksiini nimettiin amylosiiniksi. Basillia käytetään teollisesti proteaasien, lämmönkestävien amylaasien sekä aminohappojen tuotantoon. ==Lähteet== == Aiheesta muualla == *UniProt, taxonomy: Bacillus amyloliquefaciens *Genamics: Bacillus amyloliquefaciens FZB42 *NCBI taxonomy: Bacillus amyloliquefaciens *FUKUMOTO, J. 1943. Studies on the production of bacterial amylase. I. Isolation of bacteria secreting potent amylases and their distribution (in Japanese). J. Agr. Chem. Soc. Japan 19: 487-503. *Inspectorsec: Bakteerit, Bacillus amyloliquefaciens Luokka:Grampositiiviset bakteerit Luokka:Toksiset sisätilabakteerit
Kemiallinen aine

Kemiallinen aine tarkoittaa ainetta, jolla on määritelty kemiallinen koostumus. Kemiallinen aine voi olla puhdas alkuaine tai puhdas kemiallinen yhdiste. Täten aineiden seos ei ole kemiallista ainetta.Hill, J. W.; Petrucci, R. H.; McCreary, T. W.; Perry, S. S. General Chemistry, 4th ed., p5, Pearson Prentice Hall, Upper Saddle River, New Jersey, 2005 Esimerkkejä alkuaineista ovat rikki, elohopea ja helium. Kemiallisia yhdisteitä ovat muun muassa natriumkloridi, vesi ja kuparisulfaatti. Kemiallista ainetta ei voi erotella eri aineiksi ilman kemiallista reaktiota. Kemiallinen aine voi esiintyä eri olomuodoissa (kaasuna, nesteenä ja kiinteänä) ja muuttua olomuodosta toiseen, mutta näitä muutoksia ei lueta kemiallisiksi reaktioiksi. Käsite kemiallinen aine kattaa kaikki alkuaineet ja niiden yhdisteet. Luetteloa kemiallisista aineista ja niihin liittyvästä informaatiosta pitää Chemical Abstracts Service, CAS. Käsitteen kemiallinen aine lanseerasi 1700-luvun lopulla kemisti Joseph Proust. Käsite on erotuksena aineen fysikaaliselle näkökulmalle, joka tarkastelee ainetta materiana. Kuva:Icecubes.jpg|Jää on kiinteää vettä Kuva:Kochendes wasser02.jpg|Höyrykuplat ovat kaasuuntunutta vettä Kuva:Water drop animation enhanced small.gif|Nestemäistä vettä ==Katso myös== * Kemikaali ==Lähteet== == Aiheesta muualla == * tl:Sustansiya
Teleoceras

Teleoceras on sarvikuonojen heimon hävinnyt suku. Teleocerasit elivät Pohjois- Amerikassa varhaismioseenilta varheispleistoseeniin, ne hävisivät noin 5,3 miljoonaa vuotta sitten. Suurin osa Teleocerasien fossiililöydöistä on löydetty Nebraskastahttp://ashfall.unl.edu/ashfallanimals.html . Nebraskan fossiililöydösalueelta on löydetty monia hyväkuntoisia luurankoja, löydöksiin kuuluu myös Teleoceras-naaras, joka imettää poikastaan. ==Katso myös== *Ashfallin fossiilikenttä == Lähteet == Luokka:Esihistorialliset nisäkkäät Luokka:Sarvikuonot
Seton kieli

Seton kieli (setoksi ja võroksi seto kiil, ) on suomalais-ugrilaisiin kieliin kuuluva eteläviron kieliryhmän kieli, jota on pidetty myös yhtenä võron kielen murteena. Sitä puhuvat setukaiset, joiden asuma-alue, Setumaa, on nykyään sirpaloitunut Viron ja Venäjän kesken. Lähes kaikki seton puhujista osaavat myös viroa, ja suuri osa väestöstä on omaksunut myös venäjän kielen. Seton kielellä ei ole yleisesti hyväksyttyä kirjakieltä, mutta sellainen on kehitetty 1990-luvulla.Missä on Setomaa ja keitä ovat setot?Viro.org. Viitattu 27.4.2009. Kirjakieli ei ole vakiintunut käyttöön muun muassa taivutus- ja ortografiakiistojen vuoksi. Vuoden 2021 väestönlaskennassa setoa ilmoitti puhuvansa Virossa 25 080 henkeä. 250px|right|thumb|Etelä-Viron kielikartta, seton pääpuhuma-alue on kirkkaanpunaisena. Kieltä opetetaan paikallisesti eräissä kouluissa, mutta se ei ole opetuksen kieli. Tarton yliopistossa setoa voi opiskella kahden alkeiskurssin verran. Ernst Puusepp käänsi vuonna 1926 Uuden testamentin neljä evankeliumia setoksi nimellä Mii` Issändä Jeesusõ Kristusõ pühä Evangeelium: Matteusõ, Markusõ, Luukasõ ja Johannõsõ kirotõt. Häntä auttoi käännöstyössä Paulopriit Voolaine. Vuonna 2013 ortodoksipappi Sakarias Leppik ja folkloristi Paul Hagu julkaisivat uuden käännöksen. Kun Puuseppin käännös perustui vironkieliseen käännökseen oli uusi käännös sen sijaan tehty kreikkalaisen alkutekstin perusteella. Uudessa käännöksessä haluttiin käyttää mahdollisimman paljon seton kielessä ja kulttuurissa tunnettuja nimiä, välttää saksalais- ja latinalaisperäisiä sanoja, sillä setulainen kristillinen kulttuuri edustaa itäistä kristillisyyttä, minkä lisäksi Vanhan testamentin heprealaiset nimet on mahdollisuuksien mukaan käännetty setolaisittain lausuttavaksi. Uuden käännöksen nimessäkin on evankelistojen nimet setolaistettu verrattuna edelliseen: Mi` Issändä Jeesusõ Kristusõ Pühä evangeelium. Marki, Matvei, Luka ni Joanni kirotõt. ==Lähteet== ==Aiheesta muualla== * Setukaisten ystävät ry * Setomaa.ee Luokka:Itämerensuomalaiset kielet Luokka:Viron kielet
Rhino Entertainment

Rhino Entertainment on yhdysvaltalainen levy-yhtiö, jonka omistaa Warner Music Group. Yhtiön perustivat vuonna 1978 Harold Bronson ja Richard Foos. Aluksi Rhino keskittyi huumorimusiikin julkaisemiseen, mutta on sittemmin tullut tunnetuksi etenkin erilaisista uusintajulkaisuista ja kokoelmista. == Aiheesta muualla == * Rhinon viralliset sivut * Luokka:Warner Music Group
Ardfertin tuomiokirkko

Ardfertin tuomiokirkko on Pyhä Brendanin 500-luvulla perustaman luostarin paikalle rakennettu katedraali Ardfertin kylässä Kerryn kreivikunnassa Irlannissa. Kirkko on nykyisin raunioina. ==Historia== Paikalla on kolmen keskiaikaisen kirkon rauniot, joista varhaisin on 1100-luvulta. Katto tuhoutui Irlannin kapinassa vuonna 1641, mutta se korjattiin myöhemmin. Luostarinmäellä on myös kaksi kiveä, joissa on Ogam-kirjoitusta, sekä useita varhaiskristillisiä ja keskiaikaisia hautakiviä. Tiedosto:Ardfertcross2003.jpg|Ardfertin hautausmaata File:Ardfert Cathedral Choir Sedilia Left Inner Pier Capital 2012 09 11.jpg File:Ardfert Cathedral Choir Piscina and Sedilia II 2012 09 11.jpg == Lähteet == ==Aiheesta muualla== *Katedraalin historiaa Ardfertin kylän sivuilla Luokka:Irlannin kirkot Luokka:Katedraalit
Kemian työsuojeluneuvottelukunta

Kemian työsuojeluneuvottelukunta (KETSU) toimii sosiaali- ja terveysministeriön yhteydessä. KETSU on ministeriön apuna kemialliseen ja biologiseen työsuojeluun liittyvissä asioissa. Neuvottelukunnan tehtävistä on tarkemmin säädetty valtioneuvoston päätöksessä kemian työsuojeluneuvottelukunnasta (273/ 1997). Valtioneuvoston päätöksen mukaan neuvottelukunnan tehtävänä on: #Seurata alan kehitystä ja tehdä esityksiä kemiallisen ja biologisen työsuojelun edistämisestä. #Valmistella työturvallisuuslaissa tarkoitettuja valtioneuvoston päätöksiä, jotka koskevat vaarallisista kemiallisista aineista tai biologisista tekijöistä aiheutuvien terveysvaarojen ehkäisemistä. #Antaa lausuntoja merkittävistä kemiallisista ja biologisista työsuojelua koskevista turvallisuustiedotteista, kuten työpaikan ilman epäpuhtauksista.KETSUn tehtävät KETSU jakautuu viiteen jaostoon: työjaosto, asbestijaosto, HTP-jaosto, ATEX-jaosto sekä riskijaosto. ==Lähteet== Luokka:Sosiaali- ja terveysministeriö Luokka:Työsuojelu Luokka:Kemian järjestöt Luokka:Kemikaaliturvallisuus
Tytöistä parhain

Tytöistä parhain () on yhdysvaltalaisen Louisa May Alcottin kokonaisuudessaan vuonna 1870 julkaistu tyttökirja. Kirjan ensimmäinen osa ilmestyi vuonna 1869. Kirja sijoittuu 1800-luvulle Massachusettsin osavaltioon. Alun perin kirja oli vain kuusi lukua pitkä, mutta lukijoiden vaadittua sille jatkoa, Alcott lisäsi kirjaan vielä noin kymmenen lukua. ==Juoni== Tytöistä parhain alkaa kun nuori ja tyylikäs bostonilainen Fanny Shaw kutsuu luokseen ystävänsä Pollyn. Polly asuu maalla, ja on kokenut hyvin erilaisen kasvatuksen kuin Fanny. Aluksi Fannyn ystävät ja jopa tämä itsekin nauraa Pollylle ja tämän tavoille, eikä rouva Shawkaan ymmärrä tätä lainkaan. Fannyn veli Tom on kiusata kiltin Pollyn hengiltä ja ainoa joka tuntuu ymmärtävän tätä on perheen isoäiti. Vähitellen Shaw'n lapsille alkaa kuitenkin valjeta Pollyn viisaus ja kasvatuksen hyvät puolet. Kirjan toisessa osassa on kulunut kuusi vuotta ja Polly muuttaa Bostoniin tienatakseen rahaa soitonopettajana. Kaikki ovat nyt vanhempia ja rakkautta tuntuu olevan ilmassa joka puolella. Polly ei ymmärrä, miksi häntä ärsyttää niin kovasti Tomin ja Trixin kihlaus, eikä miksi Fanny suhtautuu niin vihamielisesti hänen ja herra Sydneyn ystävyyteen. Vähitellen asiat tuntuvat olevan aivan solmussa ja ne todella kaipaavat selvittämistä, milloin Pollyn maalaisjärjestä on taas hyötyä. == Merkkihenkilöt == *Maria "Polly" Milton on suuren maalaisperheen toiseksi vanhin lapsi. Hänet on kasvatettu rakkaudella ja järjellä, ja siksi hän on aivan ymmällään Bostonin elämänmenosta. Luonteeltaan Polly on hyvin hyväsydäminen, kiltti ja vaatimaton. Häntä pidetään myös hyvin kauniina, muttei muodikkaalla, vaan hyvin luonnollisella ja terveellä tavalla. Kuusi vuotta myöhemmin, Pollyn palatessa taas Bostoniin, hän alkaa opettaa pianonsoittoa lapsille. *Frances "Fanny" Shaw on Pollyn 15-vuotias kaupunkilaisystävä, jolle muoti ja maine tuntuu olevan kaikki kaikessa. Fanny on ystävällinen, mutta välillä hän osaa olla myös melko ilkeä ja kohtuuton. Fanny oppii vasta myöhemmin arvostamaan Pollyä ja tämän viisaita neuvoja kunnolla. *Thomas "Tom" Shaw on Fannyn vuotta nuorempi pikkuveli. Nuorempana hän on todella kova keppostelija ja saa Pollyn pään pyörälle ollen tälle vuoroin ystävällinen ja seuraavana päivänä taas kiusaten tämän kuoliaaksi. Tom kuitenkin pitää kovasti Pollystä, koska tämä on hyvin erilainen kuin muut tytöt kaupungissa. Myöhemmin Tomista tulee varsinainen keikari ja hän kihlautuukin Fannyn koppavan ja pinnallisen ystävän, Trixin kanssa. Vaikka Tom ei rakastakaan Trixiä oikeasti, ei hän hyvyyttään tohdi purkaa kihlausta. Tomin perheen ajauduttua vararikkoon Trix kuitenkin hylkää köyhän Tomin. *Maudie "Maud" Shaw on Fannyn ja Tomin pikkusisko. Maudkin saa Pollyn täysin ymmälleen, sillä Pollyn oma sisar Kitty, joka on samanikäinen kuin Maud, käyttäytyy aivan eri tavalla kuin tämä nuori neiti. Pollyn mielestä Maud ei vaikuta oikein lapselta. ==Aiheesta muualla== * Luokka:Yhdysvaltalaiset romaanit Luokka:Vuoden 1870 kirjat Luokka:Nuortenkirjat
Työsuojelupiiri

Työsuojelupiiri oli työsuojelun alueellinen organisaatiotaso noin 40 vuoden ajan. Työsuojelupiirien toiminta siirtyi vuoden 2010 alusta lähtien aluehallintovirastoihin. Työsuojelupiirit, joita alkuaan oli 11 oli perustettu 1. syyskuuta 1972. Silloisten ammattientarkastuspiirien toimistoista tuli työsuojelutoimistoja. Työsuojelupiirit toimivat 1. lokakuuta 1973 aloittaneen työsuojeluhallituksen alaisuudessa. Kunnallinen työsuojelutarkastus yhdistettiin työsuojelupiireihin 1. joulukuuta 1988. Työsuojeluhallinto siirtyi 1. kesäkuuta 1989 työministeriön alaisuuteen. Työsuojelun organisaatiossa tapahtui merkittävä muutos 1. maaliskuuta 1993, jolloin työsuojeluhallitus lakkautettiin keskusvirastona ja työministeriöön perustettiin uusi työsuojeluosasto. Samanaikaisesti lakkautettiin erilliset metsä- ja maatalouden työsuojelupiirit ja työsuojelupiireistä tuli itsenäisiä ministeriön alaisia virastoja. Työsuojeluhallinto siirrettiin sosiaali- ja terveysministeriöön 1. huhtikuuta 1997, mutta työsuhdeasioiden lainsäädäntö jäi työministeriön työympäristöosastolle. 1\. tammikuuta 2004 alkaen työsuojelupiirejä yhdistettiin ja jäljelle jäi kahdeksan piiriä.http://www.avi.fi/fi Aluehallintovirastojen verkkopalveluhttp://www.tyosuojelu.fi/fi/ Työsuojeluhallinnon kotisivut ==Lähteet== Luokka:Työsuojelu
Esko Nikkilä

Esko Antero Nikkilä (30. elokuuta 1926 Helsinki – 21. syyskuuta 1986 Vantaa) oli suomalainen sisätautiopin professori ja ylilääkäri, joka ansioitui tutkijana, opettajana ja käytännön lääkärinä. Hän oli Helsingin yliopiston sisätautiopin dosenttina 1958–1962 ja professorina vuodesta 1962 kuolemaansa saakka. Hän valmistui lääketieteen lisensiaatiksi 1951 ja sai sisätautien erikoislääkärin pätevyyden 1957. Hän aloitti tutkimustyönsä jo opiskeluaikanaan toimiessaan assistenttina Helsingin yliopiston lääketieteellisen kemian laitoksella. Hän väitteli tohtoriksi 1953 proteiinilipaasientsyymistä ja sen merkityksestä rasva-aineenvaihdunnassa. Hän teki merkittävän havainnon, jonka mukaan lipoproteiini HDL:n (”hyvän kolesterolin”) pitoisuus oli alentunut sydän- ja verisuonitautipotilailla. Nikkilä ryhmineen osoitti, että ateroskleroosia voidaan lieventää rasva- aineenvaihdunnan häiriöitä hoitamalla. Toisessa laajassa tutkimussarjassa hän selvitti oppilaidensa kanssa alkoholin vaikutusta rasva- ja sokeriaineenvaihduntaan, jolloin hän päätyi yleisesti hyväksyttyyn teoriaan maksan rappeutumisen syntymekanismista. Lisäksi hänen tutkimuskohteisiinsa kuului diabetes ja sen syntymekanismit. Nämä tutkimukset erillistuloksineen tekivät Nikkilästä rasva-aineenvaihdunnan johtavan tutkijan. Hän ohjasi kolmattakymmentä väitöskirjaa ja koulutti kymmeniä lääkäripolvia sekä loi Duodecimin aikakauskirjasta merkittävän jatkokoulutusfoorumin. Hänen uudistamassaan muodossa Duodecim-lehteä on toimitettu jo yli 40 vuotta. Hän toimi oman alansa järjestöjen johtotehtävissä, mm. tasavallan presidentin työryhmässä ja valtion lääketieteellisen toimikunnan jäsenenä. Vuonna 1971 hän sai Matti Äyräpään palkinnon. Nikkilä kuoli liikenneonnettomuudessa suistuttuaan autollaan ulos moottoritieltä Vantaan Martinlaaksossa. Esko Nikkilän rahasto perustettiin kutsuluentoa varten hänen täyttäessään 60 vuotta. Tämä tapahtui vain kolme viikkoa ennen hänen kuolemaansa. Esko Nikkilä -luennoitsijan valitsee viisijäseninen toimikunta, joista kaksi edustaa Suomalainen Lääkäriseura Duodecimia, kaksi Helsingin Yliopiston lääketieteellistä tiedekuntaa ja yksi Suomen Sisätautilääkärien yhdistystä. Suomen Sisätautilääkärien yhdistys r.y:n vuosikokouksen yhteydessä pidettävä luento on pidetty Esko Nikkilän muistoksi kahden vuoden välein vuodesta 1988 alkaen.https://www.ssly.fi/ssly/huomionosoitukset/esko-nikkila-luento/ http://www.duodecim.fi/kotisivut/sivut.nayta?p_sivu=92279 ==Lähteet== * === Viitteet === Luokka:Suomalaiset lääkärit Luokka:Helsingin yliopiston professorit Luokka:Matti Äyräpään palkinnon saajat Luokka:Suomalaiset professorit Luokka:Liikenneonnettomuudessa kuolleet Luokka:Vuonna 1926 syntyneet Luokka:Vuonna 1986 kuolleet
Pikku miehiä

Pikku miehiä () on yhdysvaltalaisen Louisa May Alcottin vuonna 1871 julkaistu nuorille suunnattu romaani. Kirja sijoittuu 1800-luvulle Massachusettsin osavaltioon. Kirja on jatko-osa Pikku naisille. Pikku miehiä on sarjan toinen osa ja sitä seuraa vielä viimeinen kirja, Plumfieldin pojat. ==Juoni== Pikku miehiä jatkaa edelleen Marchin tyttöjen tarinaa. Enimmäkseen kirja kertoo Jon ja tämän miehen Fritzin perustamasta poikakoulusta, Plumfieldistä. Tässä koulussa sattuu ja tapahtuu, eikä koskaan voi tietää, milloin syttyy tulipalo tai oppilaat karkaavat omille teilleen. Koulussa oleellisia henkilöitä ovat rasavilli Tommy, orpo viulisti Nat, karu ja tottelematon Dan, Megin kaksoset Demi ja Daisy, sekä Jon pojat Teddy ja Rob. Myös Amyn ja Laurien "pikku prinsessa" Bess kunnioittaa välillä Plumfieldiä vierailullaan. Kahdesta ensimmäistä osasta poiketen Pikku miehiä ei kerro kuitenkaan enää niinkään Marchin tytöistä, paitsi Josta, vaan enimmäkseen Plumfieldin asukkaista. == Lähteet == ==Aiheesta muualla== * * Luokka:Vuoden 1871 kirjat Luokka:Nuortenkirjat Luokka:Yhdysvaltalaiset romaanit
Helsingin Pelastuskoulu

Helsingin pelastuskoulu on pelastaja- ja alipäällystötutkintoja järjestävä oppilaitos. Se on osa Helsingin pelastuslaitosta. Pelastuskoulu on perustettu vuonna 1972 ja se järjestää pelastaja- ja alipäällystöopetuksen lisäksi kursseja eri kohderyhmille. Pelastuskoulu toimii Helsingin pelastuslaitoksen tiloissa Jätkäsaaren kaupunginosassa osoitteessa Tyynenmerenkatu 1. Jätkäsaaren toimitiloissa tapahtuu teoreettinen koulutus. Käytännön harjoittelua toteutetaan pelastuslaitoksen harjoitusalueella sekä eri pelastusasemilla. Lisäksi hyödynnetään koko pääkaupunkiseudun infraa. Pelastuskoulu toimi vielä 2010-luvulle tultaessa Etelä-Haagassa, mutta pelastuslaitoksen budjetin pienennyttyä vuoden 2013 lopussa tiedotettiin Pelastuskoulun siirtämisestä Jätkäsaareen, jossa toiminutta pelastusasemaa muuten karsittiin. Helsingin Pelastuskoulu on Kuopiossa toimivan Pelastusopiston ohella ainoa oppilaitos, joka kouluttaa pelastusalan ammattilaisia Suomessa. == Opetustoiminta == Helsingin Pelastuskoulussa pelastaja- ja alipäällystöopiskelijoiden kouluttaminen alkaa työtaitojen opettelulla ja päättyy todellisen onnettomuustilanteen mukaisten taitojen harjoitteluun. Pääpainopisteenä ovat onnettomuuksien ennalta ehkäiseminen, palo- ja pelastustoiminta sekä ensihoito. Pelastajien koulutus Pelastuskoulussa kestää 1,5 vuotta. Opiskeluun kuuluu myös noin kahden kuukauden palkallinen työssäoppimisjakso Helsingin pelastuslaitoksen pelastusasemilla. == Lähteet == == Aiheesta muualla == * Helsingin pelastuskoulun kotisivu Luokka:Helsingin oppilaitokset Luokka:Helsingin pelastuslaitos Luokka:Jätkäsaari
Protiokonatsoli

Protiokonatsolia käytetään maataloudessa punahomeiden ehkäisyyn.MMM:n julkaisu, vilja-alan yhteistyöryhmä Protiokonatsolin kemiallinen kaava on C14H15Cl2N3OS, moolimassa 344,259 g/mol ja CAS-numero 178928-70-6. Kemikaalin käyttö on luvanvaraista: lupa voidaan myöntää ainoastaan käyttöön sienitautien torjunta-aineena.Maa- ja metsätalousministeriön asetus nro 4/09 == Lähteet == == Aiheesta muualla == *EPA, 2007, Pesticide Fact Sheet; Prothioconazole *Prothioconazole *PubChem: Prothioconazole Luokka:Sienentorjuntamyrkyt
Plumfieldin pojat

Plumfieldin pojat () on yhdysvaltalaisen Louisa May Alcottin vuonna 1886 julkaistu tytöille suunnattu romaani. Kirja sijoittuu 1800-luvulle Massachusettsin osavaltioon. Kirja on jatko-osa Pikku naisille ja Pikku miehille. Plumfieldin pojat on sarjan viimeinen osa ja näin ollen päättää Marchin tyttöjen tarinan. ==Juoni== Plumfieldin pojat sijoittuu ajalle noin kymmenisen vuotta Pikku miesten jälkeen. Se kertoo yhä vähemmän muista "Marchin tytöistä" kuin Josta, ja enimmäkseen entisistä Plumfieldin asukkaista. Nämä ovat kaikki nyt jo aikuisia ja kohtaavat omat ongelmansa niin rakkaudessa, töissä, ihmissuhteissa kuin itsensäkin kanssa. Onneksi heillä on edelleen Jo-rouva auttamassa kaikkien asioiden kanssa. Teddystä ja Megin pikku Josiesta on tullut melkoinen kaksikko, ja jälkimmäinen kauhistuttaa muita villeillä unelmillaan näyttelemisestä. Amyn ja Laurien prinsessasta on kehittynyt hyvin kaunis nuori neiti, jonka äidillä on kova työ pitää ihailijat irti tyttärestään. Tommy huvittaa ihmisiä rakkauskommelluksillaan ja jopa järkevällä Demillä näyttää olevan sydämen huolia. ==Aiheesta muualla== * Luokka:Vuoden 1886 kirjat Luokka:Yhdysvaltalaiset romaanit
Kun ruusu puhkeaa

Kun ruusu puhkeaa () on yhdysvaltalaisen Louisa May Alcottin vuonna 1876 julkaistu tytöille suunnattu romaani. Kirjan on suomentanut WSOYlle 1919 Alli Wiherheimo.Fennica Tarina sijoittuu 1800-luvulle Amerikan itärannikolle, New Yorkin lähistöön. Kirja on jatko-osa Kahdeksalle serkukselle. == Juoni == Kirja jatkaa Rosen ja tämän seitsemän poikaserkun tarinaa. Rose on juuri palannut kolmen vuoden matkalta setänsä ja Feben kanssa. Yhtäkkiä tuttujen serkkujen kanssa onkin kiusallista olla. Asiat ovat muuttuneet Rosen poissa ollessa, eivätkä pelkästään hyvään suuntaan. "Prinssi" Charlie luulee omistavansa kauniin serkkunsa, mikä ei ole ollenkaan tälle mieleen. Mac saa vihdoinkin tilaisuuden loistaa ja järkevälle Archielle on tapahtunut jotain. Ennen kuin Rose huomaakaan, hänet on vedetty mukaan seurapiirien huumaan, eikä sieltä tunnu olevan poispääsemistä. == Lähteet == == Aiheesta muualla == * Luokka:Vuoden 1876 kirjat Luokka:Nuortenkirjat Luokka:Yhdysvaltalaiset romaanit
J. Z. Knight

Judy Zebra Knight (s. 16. maaliskuuta 1946) on yhdysvaltalainen kanavoija. Hän väittää olleensa yhteydessä Ramtha-nimiseen henkiolentoon 1970-luvulta lähtien. Ramthan ympärille on syntynyt Ramtha School of Enlightenment -niminen uskonnollinen liike. Ramthan väitetään olevan 35 000 vuotta sitten elänyt sotilas. Historialliset tosiasiat eivät kuitenkaan tue Ramthan elämästä kerrottuja seikkoja.The Skeptic's Dictionary == Lähteet == == Aiheesta muualla == * Ramtha's School of Enlightenment Luokka:Yhdysvaltalaiset psyykikot Luokka:Vuonna 1946 syntyneet Luokka:Elävät henkilöt
Anne Linnonmaa

Anne Terhi Tuulikki Linnonmaa (s. 2. lokakuuta 1954 Helsinki) on suomalainen vaatesuunnittelija ja yrittäjä. Hänen nimeään kantava mikkeliläisyritys Anne Linnonmaa Oy keskittyi vaatteiden eettiseen ja ekologiseen tuotantoon. Linnonmaan puuvillaneuleet kantavat ainoana suomalaisena tekstiilimallistona Euroopan ympäristömerkkiä. Yrityksen vuotuinen liikevaihto oli noin 2,3 miljoonaa euroa, kun se myytiin Finnkarelia Virke -konsernille vuonna 2007. Tätä ennen toukokuussa 2007 yritys oli hakeutunut yrityssaneeraukseen. Taloustutkimuksen mukaan Anne Linnonmaa -brändi oli Suomen viidenneksi tunnetuin vaatemerkki 2003. Anne Linnonmaa Ecological Fashion -tuotemerkin omisti vuoteen 2014 asti Virke Oy:n tytäryhtiö, orimattilalainen Mixxxit Oy jolloin Anne Linnonmaa osti tuotemerkin takaisin itselleen. Nykyään tuotemerkillä ei ole tuotantoa Suomessa ja Anne on sittemmin keskittynyt asiantuntijatehtäviin, koulutukseen ja konsultointiin. Linnonmaa on muun muassa auttanut 25 uutta luovien alojen yrittäjää alkuun ELY-keskuksen ProStart-ohjelmien kautta. == Opinnot ja ura == Linnonmaa valmistui ylioppilaaksi Munkkiniemen yhteiskoulusta 1973. Samana vuonna hän pääsi opiskelemaan Taideteolliseen korkeakouluun, josta valmistui vaatetussuunnittelun osastolta 1977. Valmistuttuaan Linnonmaa toimi suunnittelijana koti- ja ulkomaisissa yrityksissä. Vuonna 1991 hän perusti omaa neulemallistoaan markkinoivan yrityksen. Hän on sittemmin myös opettanut Taideteollisessa korkeakoulussa ja Lahden Muotoiluinstituutissa neulesuunnittelua. Linnonmaan luottamustoimia ovat muun muassa Suomalaisen työn liiton johtokunnan jäsenyys 2003–2008, TEM:in vientifoorumin jäsenyys 2005– ja Finnveran pääkonttorin neuvottelukunnan jäsenyys 2006–. == Palkinnot == Linnonmaa valittu Vuoden muotitaiteilijaksi 1999 ja hänelle on myönnetty vaatetusalan Kultainen vaatepuu -palkinto vuonna 2003. Hänet valittiin vuonna 2006 myös Helsingin yrittäjänaiseksi sekä Vuoden naiseksi. Hän suunnitteli presidentti Tarja Halosen Linnanpuvun 2006. == Eurovaaliehdokkuus 2009 == Linnonmaa oli Kokoomuksen ehdokkaana 2009 eurovaaleissa. Hän sai vaaleissa 2 165 ääntä. == Yksityiselämä == Linnonmaa on naimisissa ja hänellä on yksi aikuinen lapsi. Hän on radiojuontaja Jaajo Linnonmaan täti. ==Lähteet== ==Aiheesta muualla== *Mixxxit Oy (vanhentunut linkki) *Ideanne Oy Luokka:Suomalaiset muotisuunnittelijat Anne Linnonmaa Anne Linnonmaa Luokka:Vuonna 1954 syntyneet Luokka:Elävät henkilöt Luokka:Suomalaiset yrittäjät
Kuusio

Kuusio voi tarkoittaa seuraavia: * kuusiot (Pedicularis), kasvisuku * kuusio, säännöllinen kuusikulmio ==Sukunimenä== * Matti Kuusio (1927–1989), suomalainen kansanedustaja (SDP) ja urheiluvaikuttaja * Venni Kuusio (oik. Werner Kuusikko, 1903–1938), Ruotsissa syntynyt suomalainen toimittaja ja kirjailija Luokka:Luettelot henkilöistä sukunimen mukaan
Kruununmetsä

Kruununmetsä oli Ruotsin kuningaskunnassa valtiolle eli silloisen kielenkäytön mukaan kruunulle kuuluva metsä. Ruotsissa kuningas Kustaa Vaasa määritti, että alueet, joilla ei ollut omistajaa, kuuluivat kruunulle, so. valtiolle. Tällä perusteella Ruotsin kuningaskunnassa kyettiin jakamaan eräalueita uudisasutusmaaksi. Osa 1500-luvun uudisasutusmaasta Korsholman linnaläänissä sijaitsi Kainuussa Novgorodin tasavallassa ennen Täyssinän rauhaa Moskovan suuriruhtinaskunnan kanssa 1595. Myös myöhemmin osa uudisasutusalueesta kuului Ruotsin kuningaskunnan rauhansopimuksella vahvistetun valtionrajan itäpuolelle. Valtionmaiden osuus Keski-Suomen asuttamisessa on merkittävä, koska maiden kuuluminen kruunulle takasi sen, että hämäläisten eräoikeudet voitiin peruuttaa ja perustaa mahdollisuus savolaisten uudisasutukselle. Myös Etelä- ja Länsi-Suomessa, jossa tiheämmän asutuksen vuoksi maat olivat laajemmin käytössä ja omistusoikeudet määritelty isojaon jälkeen jäi maita, joita ei määritelty millekään yksittäisille maatiloille, jolloin takametsien omistus jäi Kustaa Vaasan säätämän periaatteen vuoksi kruunulle eli valtiolle. Vuodesta 1859 Metsähallituksen www-sivutalkaen valtion metsiä on hallinnoinut Metsähallitus. ==Katso myös== *Evon alue ==Lähteet== luokka:Valtion aluehallinto Luokka:Suomen asutus- ja yhteiskuntahistoria
Vuorenpeikon lehto

Vuorenpeikon lehto on Evon opetusmetsään kuuluva suojeltu metsälehmuslehto Evon alueella. Se kuuluu luontaisesti syntyneisiin, merkittäviltä osin jalopuista koostuviin metsiköihin. Lehdon laajuus on 2,4 hehtaaria ja sen sijaintikoordinaatit 61.211° pohjoista leveyttä ja 25.1401° itäistä pituutta.http://sea.unep- wcmc.org/wdbpa/sitedetails.cfm?siteid=194711&level;=nat Hämeen liitto on määritellyt alueen maakuntakaavassaan maakunnallisesti arvokkaaksi luontotyypiksi. http://www.hameenliitto.fi/content/HameenLiitto/liitetiedostot/maakuntakaava/Maakuntakaavaselostuksen_liite.pdf Alueella sijaitsee kaksi järveä Vuoripeikonjärvi ja Majajärvi ja lähistöllä Pitkänniemenjärvi ja Hautjärvi. ==Lähteet== luokka:Evon alue Luokka:Lammi Luokka:Hämeenlinnan luonto
Markku Maalismaa

Markku Maalismaa (s. 6. huhtikuuta 1955 Yli-Ii) on suomalainen näyttelijä. == Henkilöhistoria == Maalismaa syntyi maanviljelijä Esko Maalismaan ja emäntä Helvi Honkasen perheeseen. Hänen puolisonsa vuodesta 1987 on toimittaja Liisa Vihmanen. Näyttelijä Pihla Maalismaa on heidän tyttärensä. Maalismaa valmistui Teatterikorkeakoulusta 1981. Oulun kaupunginteatterissa hän työskenteli valmistuttuaan, vuoteen 1985 asti. Sen jälkeen hän on ollut on kiinnitettynä Kansallisteatteriin. Hänet muistetaan erityisesti useista televisio- ja elokuvatöistä. Maalismaa sai Olavi Veistäjän mukaan nimetyn palkinnon vuonna 1988. == Filmografia == Elokuvat Elokuvat Elokuvat Vuosi Elokuva Rooli 1986 Huomenna Smith 1992 Kuka on Joe Louis? urheilutoimittaja 2003 Nainen kedolla Sami Pirilä 2003 Mosku – lajinsa viimeinen tohtori 2003 Raid rekkakuski Ratsumies 2008 Metsänpoika 2009 Kuulustelu Hyvönen 2011 Elokuu Risto 2012 Vares – Kaidan tien kulkijat pastori Hukkanen 2016 Jättiläinen poliisikuulustelija 2016 Pahan kukat Harju 2017 Rakkaus ja laki korkeimman oikeuden tuomari Televisioelokuvat Televisioelokuvat Televisioelokuvat Vuosi Elokuva Rooli 1985 Jumala on kauneus 1988 Katsastus Junnu 1989 Kuhmon huumaa Lampinen 1990 Pyörteissä suntio 1997 Kersantin kunnia majuri 1997 Siivoton juttu tullimies 1998 Poliisin poika mies ruokamarketissa 1999 Suuri peli, korkeat panokset Väinö Voionmaa 2004 Nyrölä 3 isännöitsijä Otto Simpanen 2006 Bodomin legenda märkä mies 2009 Tuntematon sotilas Mielonen/Kaarna 2017 Linnan juhlat Taskulamppu Televisiosarjat Televisiosarjat Televisiosarjat Vuosi Sarja Rooli 1988 Poliisijuttu Lampinen 1991 Isänmaan kaikuja järjestäjä 1991 Matkalaukkukostaja Matti Keppilä 1993 Hunajan maku Eero Välttilä 1993 Hobitit Maruna 1993–1994 Viimeiset siemenperunat Pönkänen 1994 Kovaa maata kirjastoauton kuljettaja 1996 Ihmeidentekijät Asser Laine 1998 Tuliportaat Antti Mäki 2000 Raid rekkakuski Ratsumies 2001 Kaverille ei jätetä Hannu / Harri Harju 2006 Uudisraivaaja yrittäjä 2 2007 Rakkauden nälkä Timo Harjunpää 2019 M/S Romantic Henkka Roba Arton vinkkimies 2020 Modernit miehet opettaja == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1955 syntyneet Luokka:Elävät henkilöt
Sudenpesänkangas

Sudenpesänkangas on Kotisten aarnialueen lisäksi toinen merkittävä aarnimetsä Evon alueen Natura 2000 -suojelualueella. Se jakautuu kahteen osaan: varsinaiseen 371 hehtaaria käsittävään Sudenpesänkankaan alueeseen ja 102 hehtaarin Haarajärven alueeseen.sivu 17 http://julkaisut.metsa.fi/julkaisut/pdf/luo/b71.pdf Se on pinta-alaltaan edellistä suurempi, 467 hehtaarin laajuinen. Kummallakaan aarnimetsäalueella ei ole hakattu puita 150 vuoteen, joten siellä on vanhoja lehmuksia ja samalla maassa vapaasti mätäneviä kaatuneita puita, jotka tarjoavat ekologisen lokeron monille eläin- ja kasvilajeille, jotka eivät voisi kasvaa talousmetsissä. Sudenpesänkankaan alueeseen liittyy varsinaisen Sudenpesänkankaan lisäksi myös sen pohjoispuolella sijaitseva Koilliskulman alue. Alue on suojeltu valtion maalla olevien vanhojen metsien suojeluohjelmassa aarnialueina. ==Lähdeviitteet== Luokka:Hämeenlinnan luonto Luokka:Lammi Luokka:Aarniometsät Luokka:Evon alue Luokka:Suomen metsät
Fabián Alarcón

Fabián Ernesto Alarcón Rivera (s. 14. huhtikuuta 1947) on ecuadorilainen poliitikko, väliaikainen presidentti vuosina 1997–1998. Alarcón vaikutti Partido Patriótico Popular, Partido Demócrata ja viimeisimpänä Frente Radical Alfarista -puolueissa. Alarcón oli kongressin puhemies elokuusta 1995. Kongressi pani presidentti Abdalá Bucaramin viralta 6. helmikuuta 1997 ja nimitti Alarcónin virkaa tekeväksi presidentiksi. Päätös oli perustuslaillisuudeltaan kyseenalainen, koska se tapahtui kongressissa yksinkertaisella enemmistöllä, eikä lain vaatimalla 2/3:n enemmistöllä. Bucaramin varapresidentti Rosalía Arteaga kiisti päätöksen ja julistautui presidentiksi. Arteaga luetaan virallisesti presidentiksi 9.–11. helmikuuta 1997. Kongressi pyysi armeijaa tukemaan itseään ja 11. helmikuuta Alarcón vannottiin uudelleen presidentiksi. Vaalien jälkeen entinen Quiton pormestari Jamil Mahuad nousi presidentiksi elokuussa 1998. Vuonna 1999 Alarcón pidettiin valtakautensa aikaisesta korruptiosta. Hän vapautui 2005. == Lähteet == Luokka:Ecuadorin presidentit Luokka:Vuonna 1947 syntyneet Luokka:Elävät henkilöt Luokka:Ecuadorilaiset poliitikot
Jamil Mahuad

Jorge Jamil Mahuad Witt (s. 29. heinäkuuta 1949 Loja) on ecuadorilainen poliitikko. Hän oli maan presidentti 10. elokuuta 1998 lähtien, kunnes sotilaat pakottivat hänet eromaan viikon kestäneen mellakoinnin jälkeen 21. tammikuuta 2000. Mahuad on taustaltaan saksalais-libanonilainen. Hän valmistui tohtoriksi Pontificia Universidad Católica del Ecuadorista (PUCE) Quitosta vuonna 1979 ja suoritti vielä MBA:n John F. Kennedy School of Governmentissa Harvardin yliopistossa. Hän johti Democracia Popular-Unión Demócrata Cristiana -puoluetta ja toimi Quiton pormestarina (1992–) ennen presidentiksi valintaansa. Hän oli myös Osvaldo Hurtadon hallituksessa työministerinä ja pyrki presidentiksi aiemmin jo 1988, jolloin hän sai 11 % äänistä. Vuonna 1997 hän oli aktiivisesti mukana protesteissa, joissa vaadittiin Abdalá Bucaramin eroa. Hän oli myös juonimassa kongressin puhemiehen Fabián Alarcónin valintaa erotetun Bucaramin tilalle varapresidentti Rosalía Arteagan sijaan. Vuonna 1998 Mahuad valittiin niukasti presidentiksi Álvaro Noboaa vastaan. Mahuadin varhaisimpia toimia oli historiallinen rauhansopimus Perun kanssa 26. lokakuuta 1998, joka määritteli maiden välisen rajan. Ulkopolitiikassaan hän oli aktiivinen ja tapasi Alberto Fujimorin kuuteen kertaan kahden kuukauden aikana. Hän solmi marraskuussa 1999 sopimuksen, joka antoi Yhdysvalloille kymmenvuotisen oikeuden pitää sotilastukikohtaa Mantassa. Mahuadin kauden aikana maa ajautui vakavaan pankkikriisiin, joka ajoi konkurssiin tusinan pankkeja. Niiden pelastamiseen käytettiin veronmaksajien rahoja. Lopulta puolet maan pankkisektorista oli valtion hallussa. Palkkojen maksu pysähtyi käytännössä kokonaan. Maaliskuussa 1999 hallitus ilmoitti päästävänsä maan valuutan sucren kellumaan ja se devalvoitui yli sata prosenttia päivässä, jonka jälkeen hallitus jäädytti pankkitileillä olevat määräaikaistalletukset ja puolet käyttötilien varoista. Lopulta omasta valuutasta luovuttiin kokonaan ja sucret vaihdettiin 9. tammikuuta 2000 dollareihin. Mahuadin kauden aikana kurssi oli pudonnut kurssista 4500:1 kurssiin 25000:1 sucrea/dollari runsaan vuoden kuluessa. Maan talouskriisi ajoi useat asukkaista siirtolaisiksi Espanjaan ja Italiaan. Tammikuun lopulla alkuperäisväestön CONAIE valtasi Quiton kadut ja kongressitalon edustan. Heihin liittyi armeijan joukkoja. Ilmoitettiin kolmijäsenisen juntan perustamisesta, johon liittyivät intiaaneja edustaen Antonio Vargas, eversti Lucio Gutiérrez ja lakimies Carlos Solórzano Constantine. Viimein aamulla 22. tammikuuta Mahuad ilmoitti luovuttavansa presidentinviran varapresidentti Gustavo Noboalle. Mahuad lähti maasta aluksi Fujimorin kutsusta Peruun ja myöhemmin Yhdysvaltoihin. Hän sai dosentin aseman Harvardin yliopistosta. Kesällä 2000 Mahuadia vastaan nostettiin syytteitä perustuslain rikkomisesta pankkitilien jäädytyksen ja valuutasta luopumisen vuoksi sekä laittomasta vaalirahoituksesta vuonna 1988. Vuonna 2014 Mahuad tuomittiin poissaolevana 12 vuoden vankeuteen kavalluksesta. == Lähteet == * Jamil Mahuad Witt , CIDOB === Viitteet === Luokka:Ecuadorin presidentit Luokka:Vuonna 1949 syntyneet Luokka:Elävät henkilöt
Asier Riesgo

Asier Riesgo Unamuno (s. 6. lokakuuta 1983 Deba, Guipúzcoa, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Eibaria. Riesgo on ensimmäinen maalivahti, joka on torjunut Lionel Messin rangaistuslaukauksen. Ottelu Barcelonaa vastaan päättyi kuitenkin Recreativon 0–2-tappioon. == Ura == Riesgo on Real Sociedadin junioriakatemian kasvatti. Hän teki ensiesiitymisensä ammattilaisurallaan Eibarissa, joka pelasi maan toiseksi korkeimmalla sarjatasolla. Hän pelasi Eibarissa yhden kokonaisen ja yhden puolikkaan kauden, kunnes hänet kutsuttiin maaliskuussa 2004 takaisin Real Sociedadiin ykkösvahti Sander Westerveldin loukkaannuttua. 19. toukokuuta 2004 hän teki ensiesiintymisensä pääsarjassa Deportivo Alavésia vastaan. Kaudella 2007–2008 Riesgo pelasi kaikki 42 ottelua, mutta joukkue ei kauden päätteeksi onnistunut nousemaan pääsarjaan. Elokuussa 2008 hän siirtyi yhden kauden kestävällä lainasopimuksella Recreativoon 350 000 euron siirtosummalla. Real Sociedadilla oli kauden jälkeen takaisinosto-oikeus 4 300 000 eurolla. Kaudella 2008–2009 Riesgo oli joukkueen kiistaton ykkösmaalivahti. 4. tammikuuta 2009 hän torjui kaksi rangaistuspotkua, kun Recreativo voitti Numancian numeroin 3–1. Kesällä 2010 hän teki sopimuksen pamplonalaisseura Osasunan kanssa. == Lähteet == == Aiheesta muualla == * Asier Riesgon tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Unkari kesäolympialaisissa 1936

Unkari osallistui Berliinin kesäolympialaisiin 1936 216 urheilijan joukkueella. Maa saavutti urheilulajeissa 16 mitalia, joista kymmenen oli kultaisia, yksi hopeinen ja viisi pronssisia. Kisojen mitalitilastossa Unkarille heltisi kolmas sija. == Mitalistit == === Kultaa === * Jenö Brandi, Mihály Bozsi, György Bródy, Kálmán Hazai, Márton Homonnay, Oliver Halassy, János Németh, István Molnár, György Kutasi, Sándor Tarics ja Miklós Sárkány — Vesipallo, miehet * Ferenc Csik — Uinti, miesten 100 m vapaauinti * Ibolya Csák — Yleisurheilu, naisten korkeushyppy * Imre Harangi — Nyrkkeily, sarja 61,24 kg * Ilona Elek — Miekkailu, naisten floretin yksilökilpailu * Endre Kabos — Miekkailu, miesten säilän yksilökilpailu * Pál Kovács, Tibor Berczelly, Imre Rajczy, Aladár Gerevich, Endre Kabos ja László Rajcsányi — Miekkailu, miesten säilän joukkuekilpailu * Márton Lőrincz — Kreikkalais- roomalainen paini, sarja 56 kg * Ödön Zombori — Vapaapaini, sarja 56 kg * Károly Kárpáti — Vapaapaini, sarja 66 kg === Hopeaa === * Ralph Berzsenyi — Ammunta, 50 m vapaapienoiskivääri, makuu === Pronssia === * Árpad Lengyel, Oszkár Abay-Nemes, Ödön Gróf ja Ferenc Csik — Uinti, miesten 4×200 m vapaauintiviesti * Jozsef Von Platthy — Ratsastus, esteratsastuksen yksilökilpailu * Aladár Gerevich — Miekkailu, miesten säilän yksilökilpailu * Margit Csillik, Margit Kalocsai, Ilona Madary, Gabriella Meszáros, Margit Nagy, Olga Tőrös, Judit Tóth ja Eszter Voit — Voimistelu, naisten joukkuekilpailu * József Palotás — Kreikkalais-roomalainen paini, sarja 79 kg == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936